10. klassi sisseastumise elektrooniline avaldus
#000000
Abja Gümnaasium ootab sügisel kooliteed alustavaid lapsi eelkooli
#000001
Õpetaja Ave ootab sügisel kooliteed alustavaid lapsi kooliga tutvuma:
#000002
10. mail kell 13.00 (ootame lapsi koos vanematega, võimalus teha õpilaspileti pilti ja täita avaldus kooli vastuvõtmiseks)
#000003
Meil on suur rõõm teatada, et pärast aastast pausi on ilmunud Abja Gümnaasiumi ajalehe Kadakas järjekordne number.
#000004
Lugudes tutvume meie maja uute töötajatega, saame lugeda lastevanemate koosoleku kokkuvõtet, tuletada meelde sügisperioodil toimunud vahvaid sündmusi ja uurida kooli hommikusöögi pakkumist.
#000005
2023. aasta 19. augustil korraldame Abja Gümnaasiumi vilistlaste kokkutuleku, seekord üle 8 aasta. Kooli üks missioon on luua senisest tugevam side vilistlastega, kaasata vilistlasi kooli tegemistesse ja teada, mis vilistlastest on pärast lõpetamist saanud.
#000006
Algatasime koos MTÜ Abja Gümnaasiumi Vilistlaskoguga vilistlaste andmete kogumise, et tekitada koolile ülevaade vilistlastest ja saada teada, kuidas vilistlastel on läinud. Ühe eesmärgina otsime kontakti vilistlastega, kes soovivad anda mõnd külalistundi, panustada kooli tegemistesse ajaliselt, rahaliselt, vahendada kontakte või muul moel.
#000007
Palun vasta ise ja levita sõna kaasvilistlaste seas.
#000008
Oma andmed saad lisada: 
#000009
Täna hommikul kogunes Abja Gümnaasiumi koolipere lipuväljakule.Kooli õpilasesinduse president Emily heiskas Mulgimaa lipu.Karges sügishommikus põlesid küünlad ja kõlas mudilaskoori esituses mulgikeelne laul õpetaja Kadi juhendamisel.2. klassi poisid Simmo, Karl Martin ja Oscar lugesid mulgikeelseid luuletusi ja õpetaja Karin rääkis Mulgimaa lipust.
#000010
Meil on suur rõõm teatada, et Mulgi valla aasta õpetaja 2022 on meie kooli õpetaja Ene Lätti!
#000012
Ene Lätti on töötanud Abja Gümnaasiumis aastast 2005 loodusõpetuse, bioloogia ja geograafia õpetajana. Tema eestvedamisel toimuvad RMK loodusmatkad ja aastaid on ta kirjutanud KIK-i projekte, et võimaldada kõikide klasside õpilastel kord õppeaastas käia tasuta õppekäigul. Ene kasutab “Tagasi kooli” projekti erinevates õppeainetes, lisaks on ta tellinud harivaid koolitusi oma ala tuntud spetsialistidelt ning organiseerinud õpilastele erinevaid laboreid ja töötube. Tema eestvedamisel toimub igal õppeaastal kooli loodusnädal. Samuti on ta koostanud küsimusi ja teinud esitlusi kooli mälumängule.
#000013
Õpilaste sõnul on Ene Lätti suurepärane õpetaja, tema tundides õppida on puhas rõõm. Tal hea huumorimeel ning ta oskab õppimise muuta lõbusaks. Ennast kehtestab vastne Mulgi valla aasta õpetaja mänguliselt nõudes korda ja kuulekust. Kolleegid kirjeldavad Ene Lättit kui põhjalikku, nõudlikku ja korrektset õpetajat, kes teeb oma tööd südamega ning on alati õpilaste jaoks olemas.
#000014
Meeleolukas õpetajate päev liitis kokku kogu koolipere
#000016
Tänane õpetajate päev möödus Abja gümnaasiumis väga meeleolukalt. Enne tundide algust kogunesid õpetajad, abituriendid ja 11. klass aulasse, kus üks direktor andis võimu üle teisele. Pärast seda määrati uued õpetajad ametisse ja tunnid võisidki alata. Samal ajal kui värskelt töökohustustest vabanenud õpetajad nautisid aulas filmi “Kalev”, rassisid noored õpetajad klassides andes endast parimat.
#000017
Uuel direktoril olid käed-jalad tööd täis – lahendamist ootasid koolikeskkonnas asetleidvad juhtumid. Mitmele õpilasele tuli jagada paber seletuskirjaks ning osade ülemeelikutega pidi uus koolijuht ka individuaalselt vestlema. Vastne õppejuht oli hädas paari jooksikuga, kes tahtsid uued pedagoogid proovile panna ning otsustasid koolimaja koridorides peitust mängida.
#000018
Pärast tundide lõppu kogunes kogu koolipere aulasse, et vahvale ja veidi teistmoodi päevale joon alla tõmmata. 12. klass rõõmustas õpetajaid väga aktuaalsel teemal omaloomingulise lauluga, kus humoorikalt oli keskne raha ja palgaküsimus. Päeva nael oli õpetajate lustlik ühislaul ja tants, mis lõppes tormilise aplausiga.
#000019
Täname vahvaid noori õpetajaid, kes tänase päeva edukalt vastu pidasid ja loodame, et mõne aasta pärast võime mõnda neist juba päriselt oma kolleegiks nimetada.
#000020
Alates neljapäevast, 08. septembrist, muutub Mõisaküla-Sarja koolibussi hommikune sõidugraafik.
#000021
Kõik väljumised on 10 minutit varasemad, Mõisakülas peatub buss edaspidi bussijaamas.
#000022